Svigermonster

Svigermonster er en komedie fra 2005, regissert av Robert Luketic. Filmen markerer Jane Fondas tilbakekomst til kinolerretet etter et opphold på 15 år.

 Handling 
«Charlie» (Jennifer Lopez) er en hundepasser fra Venice Beach i California. Hun møter kirurgen «Kevin» (Michael Vartan), som ber henne med ut på date. «Charlie» tror endelig hun har funnet mannen i sitt liv.

Ting begynner å gå galt da «Kevin» introduserer «Charlie» for sin mor, «Viola» (Jane Fonda). «Viola» har nylig mistet jobben sin som nyhetsanker til en yngre person, og er på sammenbruddets rand. Hun hater «Charlie» fra begynnelsen, og frykter at hun skal miste sin sønn på samme måte som hun mistet karrieren. Hun bestemmer seg derfor for å ødelegge sin sønns forhold, og jobber i hemmelighet mot «Charlie» i samarbeid med sin assistent «Ruby» (Wanda Sykes).

 Rolleliste 
 Skuespiller  Rolle Jennifer Lopez  «Charlotte 'Charlie' Cantilini»Jane Fonda  «Viola Fields»Michael Vartan  «Kevin Fields»Wanda Sykes  «Ruby»Adam Scott  «Remy»Annie Parisse  «Morgan»Monet Mazur  «Fiona»Will Arnett  «Kit»Elaine Stritch  «Gertrude»
 Priser og nominasjoner 
 Den 26. Razzie-utdelingen 
En nominasjon:
 Verste skuespillerinne (Jennifer Lopez)

 Eksterne lenker 



Kategori:Filmkomedier fra USA
Kategori:Filmer fra 2005
Kategori:Engelskspråklige filmer